b"\n_START_ARTICLE_\nCGRP (P\xc3\xa8ptid relacionat amb el gen de la calcitonina)\n_START_PARAGRAPH_\nEl p\xc3\xa8ptid relacionat amb el gen de la calcitonina (conegut tamb\xc3\xa9 per l'acr\xc3\xb2nim CGRP, derivat de l'angl\xc3\xa8s calcitonin gene related peptide) \xc3\xa9s un membre de la fam\xc3\xadlia de p\xc3\xa8ptids denominats calcitonines._NEWLINE_CGRP \xc3\xa9s un dels p\xc3\xa8ptids m\xc3\xa9s abundants produ\xc3\xafts tant a les neurones centrals com en les perif\xc3\xa8riques. A m\xc3\xa9s, \xc3\xa9s un dels p\xc3\xa8ptids vasodilatadors m\xc3\xa9s potents i pot funcionar en la transmissi\xc3\xb3 del dolor._NEWLINE_En la migranya i en altres tipus de patologies, com la insufici\xc3\xa8ncia card\xc3\xadaca i la hipertensi\xc3\xb3, els nivells de CGRP incrementen. L'evid\xc3\xa8ncia precl\xc3\xadnica suggereix que durant la migranya les neurones del gangli de Gasser alliberen CGRP des de les terminacions nervioses localitzades dins de les meninges. Aquest CGRP despr\xc3\xa9s s'associa i activa receptors CGRP localitzats al voltant dels vasos mn\xc3\xadngeus, el que causa vasodilataci\xc3\xb3. De fet, el paper de CGRP en la patofisiolog\xc3\xada de la migranya s'ha comprovat a trav\xc3\xa9s de l'administraci\xc3\xb3 intravenosa de alfa-CGRP, procediment que va induir mal de cap en individus susceptibles.\n_START_SECTION_\nHist\xc3\xb2ria\n_START_PARAGRAPH_\nEl 1982 Susan G. Amara va descubrir que, mitjan\xc3\xa7ant t\xc3\xa8cniques biomoleculars, el processament alternatiu en la transcripci\xc3\xb3 del RNA del gen de la calcitonina donava lloc a diferents mRNAs que, al seu torn, codificaven el p\xc3\xa8ptid relacionat amb el gen de la calcitonina, present a l'hipot\xc3\xa0lem. _NEWLINE_Va ser m\xc3\xa9s endavant, el 1983-1985, quan M. Rosenfeld i Brain SD. van establir la seva funci\xc3\xb3 com a vasodilatador i transmissor del sistema nervi\xc3\xb3s central i perif\xc3\xa8ric. _NEWLINE_Cap el 1988, O'Connor i Van Der Kooy van poder observar la relaci\xc3\xb3 entre la secreci\xc3\xb3 de CGRP en les neurones trigeminals i el control de la resist\xc3\xa8ncia vascular cerebral._NEWLINE_Ja amb els previs coneixements sobre el p\xc3\xa8ptid, el 2012 Edvinsson va comprovar el  paper important que t\xc3\xa9 el CGRP en la migranya.\n_START_SECTION_\nLocalitzaci\xc3\xb3\n_START_PARAGRAPH_\nLa pres\xc3\xa8ncia d'aquest p\xc3\xa8ptid abasta un gran nombre de diferents teixits. Principalment s'exten pel sistema nervi\xc3\xb3s central i pel sistema nervi\xc3\xb3s perif\xc3\xa8ric. Tamb\xc3\xa9 s'ha vist que els nervis sensorials del coll i del cap s\xc3\xb3n regions on es troba el CGRP, aix\xc3\xad com tamb\xc3\xa9 en les fibres sensorials A\xce\xb4 i les C. Aix\xc3\xad doncs, el p\xc3\xa8ptid ocupa la major part de les estructures cerebrals, sobretot en el cerebel pel que fa els \xc3\xa9ssers humans. _NEWLINE_Per un altre costat, tamb\xc3\xa9 se situa al sistema pulmonar, al sistema gastrointestinal, a l'aparell reproductor femen\xc3\xad i mascul\xc3\xad, i al sistema cardiovascular. Totes aquestes diferents localitzacions s'han pogut identificar a partir de l'observaci\xc3\xb3 de la pres\xc3\xa8ncia del receptor del CGRP en aquestes zones.\n_START_SECTION_\nTipus\n_START_PARAGRAPH_\nEn els \xc3\xa9ssers humans el CGRP es troba en dues formes diferents, la \xce\xb1-CGRP i la \xce\xb2-CGRP. La \xce\xb1-CGRP \xc3\xa9s un p\xc3\xa8ptid de 37 amino\xc3\xa0cids que es forma a partir del splicing alternatiu del gen calcitonina/CGRP localitzat en el cromosoma 11. La forma menys estudiada, \xce\xb2-CGRP, es diferencia de l'anterior en tres amino\xc3\xa0cids en les rates, i en un sol amino\xc3\xa0cid en els \xc3\xa9ssers humans. Aquesta segona forma est\xc3\xa0 codificada per un gen separat per\xc3\xb2 ve\xc3\xad al pr\xc3\xa8viament descrit. Per tant, les dues isoformes es diferencien principalment en l'estructura i pel gens que les codifica._NEWLINE_En quant a funcionamient, es va comparar l'expressi\xc3\xb3 del p\xc3\xa8ptid relacionat amb el gen calcitonina, el p\xc3\xa8ptid relacionat amb el gen alfa-calcitonina (CGRP) i el beta-CGRP hom\xc3\xb2leg en els nervis sensorials i ent\xc3\xa8rics de la rata. L'an\xc3\xa0lisi de la immunoreactivitat en forma de CGRP p va demostrar que en els ganglis de l'arrel dorsal, la medul\xc2\xb7la espinal dorsal i en aquells teixits perif\xc3\xa8rics on la immunoreactivitat \xc3\xa9s similar a CGRP es localitza principalment a fibres sensorials, les concentracions d'alfa-CGRP eren de tres a sis vegades majors que les concentracions de beta-CGRP. Tanmateix, a l\xe2\x80\x99intest\xc3\xad, les concentracions de beta-CGRP van ser fins a set vegades superiors a les concentracions d\xe2\x80\x99alfa-CGRP. Els llocs d\xe2\x80\x99uni\xc3\xb3 dels receptors a les membranes del cor i el c\xc3\xb2lon de rata tenien afinitats aproximadament iguals per alfa-CGRP i beta-CGRP. Els dos p\xc3\xa8ptids eren equipotents a l\xe2\x80\x99augmentar la taxa i la for\xc3\xa7a de les contraccions auriculars, per\xc3\xb2 l\xe2\x80\x99alfa-CGRP era lleugerament (2,6 vegades) m\xc3\xa9s potent que la beta-CGRP per relaxar el m\xc3\xbascul llis de la col\xc3\xb2nia. Aix\xc3\xad, tant alfa-CGRP com beta-CGRP es produeixen en el sistema nervi\xc3\xb3s de rata i tots dos s\xc3\xb3n biol\xc3\xb2gicament actius. _NEWLINE_Les neurones sensorials i les neurones ent\xc3\xa8riques han estat identificades com a poblacions que expressen preferentment alfa-CGRP i beta-CGRP, respectivament. Per tant, tamb\xc3\xa9 es diferencien apuestes isoformes per la zona on sin m\xc3\xa9s abundants i actuen amb m\xc3\xa9s frq\xc3\xbc\xc3\xa8ncia (almenys en les rates).\n_START_SECTION_\nBios\xc3\xadntesi\n_START_PARAGRAPH_\nEl p\xc3\xa8ptid relacionat amb el gen de la calcitonina es forma a partir del splicing alternatiu del gen neuronal anomenat CALCA. A partir de la transcripci\xc3\xb3 dels exons 1,2,3,5 i 6 d'aquest gen es forma l'mRNA del CGRP i, posteriorment, per traducci\xc3\xb3 i per processos post-traduccionals s'obt\xc3\xa9 el p\xc3\xa8ptid de 37 \xc3\xa0minoacids que coneixem com el CGRP. Un cop realitzat aquest proc\xc3\xa9s, el p\xc3\xa8ptid s'empaqueta en vesicules junt amb la subst\xc3\xa0ncia P a les terminals del nervi sensorial i per processos d'exocitosi es produeix l'alliberament del p\xc3\xa8ptid. L'estimul que causa l'alliberament del p\xc3\xa8ptid no ha estat encara definit amb exactitud, per\xc3\xb2 es creu que podria ser l'activaci\xc3\xb3 de canals com el TRPA1 (TRP Ankyrin) o el TRPV1 (TRP Vallnoid), que son uns canals potencials de receptor transitori que permeten el flux de cations com el Ca(2+) o el Na _NEWLINE_La s\xc3\xadntesi del p\xc3\xa8ptid es du a terme habitualment en el gangli\xc3\xb3 de l'arrel dorsal.\n_START_SECTION_\nFunci\xc3\xb3\n_START_PARAGRAPH_\nEl CGRP \xc3\xa9s un p\xc3\xa8ptid multifuncional._NEWLINE_Primerament, el CGRP es considera el vasodilatador m\xc3\xa9s potent actualment conegut. A m\xc3\xa9s de la seva forta activitat vasodilatadora, tamb\xc3\xa9 es troba que el CGRP t\xc3\xa9 un paper en l\xe2\x80\x99angiog\xc3\xa8nesi, la proliferaci\xc3\xb3 i la migraci\xc3\xb3 a les c\xc3\xa8l\xc2\xb7lules endotelials de la vena umbilical (HUVEC). El CGRP \xc3\xa9s un neurop\xc3\xa8ptid sensorial fisiol\xc3\xb2gicament important amb rols que inclouen la modulaci\xc3\xb3 del metabolisme, la resposta inflamat\xc3\xb2ria i la pressi\xc3\xb3 arterial, aix\xc3\xad com el desenvolupament i la modulaci\xc3\xb3 de resortes auditives. \xc3\x89s un potent vasodilatador que s\xe2\x80\x99allibera durant la inflamaci\xc3\xb3 neurog\xc3\xa8nica i contribueix a la patologia de la migranya. Per contra, el CGRP \xc3\xa9s protector en models de malaltia inflamat\xc3\xb2ria intestinal i hipertensi\xc3\xb3. _NEWLINE_En models d\xe2\x80\x99hipertensi\xc3\xb3, la CGRP protegeix contra l\xe2\x80\x99aparici\xc3\xb3 i la progressi\xc3\xb3 d\xe2\x80\x99estats hipertensos contrarestant potencialment contra els sistemes pro-hipertensius com el sistema renina-angiotensina-aldosterona (RAAS) i el sistema simp\xc3\xa0tic. Pel que fa als seus efectes cardioprotectors en condicions com la insufici\xc3\xa8ncia card\xc3\xadaca i la isqu\xc3\xa8mia, els nervis que contenen CGRP innerven a tot el teixit card\xc3\xadac i la vasculatura, on les proves mostren que aquest p\xc3\xa8ptid alleuja diversos aspectes de la seva fisiopatologia, inclosa hipertr\xc3\xb2fia card\xc3\xadaca, lesi\xc3\xb3 de reperfusi\xc3\xb3, inflamaci\xc3\xb3 card\xc3\xadaca i apoptosi. Per tant, se suggereix que la CGRP sigui un mediador cardioprotector end\xc3\xb2gena alliberat sota estr\xc3\xa8s per ajudar a preservar la funci\xc3\xb3 cardiovascular._NEWLINE_El paper d'aquest p\xc3\xa8ptid (CGRP) est\xc3\xa0 ben establert quant als comportaments nociceptius. El CGRP s'expresas abundanment en la ruta de projecci\xc3\xb3 des del nucli parabraquial fins a la regi\xc3\xb3 laterocapsular de l'am\xc3\xadgdala central (CeC), que t\xc3\xa9 un paper cr\xc3\xadtic en la transmissi\xc3\xb3 d'informaci\xc3\xb3 nociceptiva. El CeC \xc3\xa9s una estructura clau en el comportament del dolor, ja que integra i modula la informaci\xc3\xb3 nociceptiva juntament amb altres senyals sensorials. Estudis han demostrat que el bloqueig de la  senyalitzaci\xc3\xb3 del CGRP am\xc3\xadgdalar atenua les conductes nociceptives(de dolor), mentre que l\xe2\x80\x99aplicaci\xc3\xb3 de CGRP facilita la transmissi\xc3\xb3 sin\xc3\xa0ptica de l\xe2\x80\x99am\xc3\xadgdalar i indueix conductes de dolor. Malgrat les evid\xc3\xa8ncies demostrades, encara no est\xc3\xa0 clar si la CGRP end\xc3\xb2gena est\xc3\xa0 implicada en el desenvolupament de conductes nociceptives acompanyades de plasticitat amigdalar en un model d\xe2\x80\x99inflamaci\xc3\xb3 perif\xc3\xa8rica in vivo. _NEWLINE_Finalment, diversos estudis han demostrat que el p\xc3\xa8ptid participa en la reparaci\xc3\xb3 i reconstrucci\xc3\xb3 \xc3\xb2ssia, at\xc3\xa8s que pot induir la diferenciaci\xc3\xb3 i proliferac\xc3\xb3 dels osteoblasts.\n_START_SECTION_\nImport\xc3\xa0ncia biol\xc3\xb2gica\n_START_PARAGRAPH_\nEl p\xc3\xa8ptid relacionat amb el gen de la calcitonina juga un paper essencial en termes biol\xc3\xb2gics. _NEWLINE_Primerament, sent un dels p\xc3\xa8ptids vasodilatador m\xc3\xa9s potent, permet la vasidilataci\xc3\xb3 de les art\xc3\xa8ries i venes pulmonars i cardiovasculars. A m\xc3\xa9s, en el sistema cardiovascular contribueix en la contracci\xc3\xb3 card\xc3\xadaca i la vasorelaxaci\xc3\xb3. \xc3\x89s m\xc3\xa9s, es pot generar un increment de l'activitat card\xc3\xadaca i del bombeig de la sang cap als \xc3\xb2rgans vitals mitjan\xc3\xa7ant una administraci\xc3\xb3 sistem\xc3\xa0tica del p\xc3\xa8ptid, at\xc3\xa8s que en disminueix la pressi\xc3\xb3 sangu\xc3\xadnia.  _NEWLINE_A banda de l'important rol que t\xc3\xa9 en la vasodilataci\xc3\xb3, el CGRP participa en la neuromodulaci\xc3\xb3, en el control de la secreci\xc3\xb3 i producci\xc3\xb3 de somatostatina, en el creixement ossi i en el proc\xc3\xa9s inflamatori de les articulacions sinovials. Endem\xc3\xa9s, en els aparells reproductors exerceix diferents funcions: en el miometri interv\xc3\xa9 en el canvi de les concentracions del receptor (disminueixen durant el part), en l'\xc3\xbater com a relaxador durant l'embar\xc3\xa0s, i en la placenta.\n_START_SECTION_\nMigranya\n_START_PARAGRAPH_\nLa migranya \xc3\xa9s un desordre neurol\xc3\xb2gic que afecta al 8% dels homes i al 18% de les dones i que es manifesta en forma de mal de cap, que pot ser tant moderat com intens. El dolor que causa es habitualment unilateral i pulsatiu, \xc3\xa9s a dir que es presenta en forma de batecs. _NEWLINE_En els darrers anys, mitjan\xc3\xa7ant la recerca cl\xc3\xadnica i a trav\xc3\xa9s de m\xc3\xbaltiples investigacions s'ha pogut comprobar que el p\xc3\xa8ptid relacionat amb el gen de la calcitonina es troba en quantitats considerablement elevades durant episodis de migranya, fet que ha desencadenat que els estudis sobre aquesta patologia se centressin en investigar la relaci\xc3\xb3 entre el p\xc3\xa8ptid CGRP i la migranya. _NEWLINE_Aix\xc3\xad doncs, s\xe2\x80\x99ha evidenciat due durant els episodis de migranya, es dilaten els vasos sanguinis cranials i s'activen les fibres nervioses sensorials del trigeminal. El gangli trigeminal est\xc3\xa0 composat d'unes neurones que envien fibres als vasos sanguinis cerebals relacionats amb la manifestaci\xc3\xb3 del mal de cap. Al activar-se aquestes fibres es produeix un alliberament del p\xc3\xa8ptid CGRP que causa l\xe2\x80\x99aparici\xc3\xb3 de mediadors proinflamatoris.\xc2\xa0 Aquests mediadors provoquen, entre d\xe2\x80\x99altres, una inflamaci\xc3\xb3 neurog\xc3\xa8nica caracteritzada per vasodilataci\xc3\xb3 i la seva aparici\xc3\xb3 afavoreix encara m\xc3\xa9s el proc\xc3\xa9s d\xe2\x80\x99activaci\xc3\xb3 de les fibres trigeminals i el consequent augment en la s\xc3\xadntesi de CGRP, que es va alliberant en periodes de temps prolongats -que es corresponen amb les duracions habituals dels episodis de migranya-. _NEWLINE_D'altra banda, pel que fa a la recerca de medicaments contra aquesta malaltia, com que cada vegada es coneix amb m\xc3\xa9s detall la influencia del CGPR en la patologia, l'objectiu actual \xc3\xa9s de fabricar un medicament capa\xc3\xa7 de bloquejar l'alliberament del p\xc3\xa8ptid. Precisament, s'han sintetitzat farmacs amb anticossos monoclonals dirigits al CGPR -entre d'altres tipus farmacs- i aquests han demostrat tenir una certa eficacia, per\xc3\xb2 els investigadors consideren tamb\xc3\xa9 necessari de tenir en compte els perjudicis que es poden derivar del bloqueig del p\xc3\xa8ptid CGRP i les seves conseq\xc3\xbc\xc3\xa8ncies a llarg termini.\n_START_SECTION_\nDiagn\xc3\xb2stic de transtorns com la depressi\xc3\xb3 o la dem\xc3\xa8ncia\n_START_PARAGRAPH_\nGr\xc3\xa0cies a l'estudi de dades cl\xc3\xadniques s'ha pogut descobrir tamb\xc3\xa9 que el CGRP podria ser un indicador per diganosticar transtorns com la dem\xc3\xa8ncia o la depressi\xc3\xb3. S'ha dacabar..\n_START_SECTION_\nHipertensi\xc3\xb3\n_START_PARAGRAPH_\nS'ha estudiat que el p\xc3\xa8ptid CGRP i diversos receptors seus es troben repartits per tot el sistema cardivascular involucrant-se en funcions tals que la modulaci\xc3\xb3 del to vascular o la inflamaci\xc3\xb3, entre d'atres. _NEWLINE_En relaci\xc3\xb3 a la hipertensi\xc3\xb3, a causa d'un augment en la pressi\xc3\xb3 sangu\xc3\xadnia, s'ha vist que el CGRP podria estar vinculat a la retenci\xc3\xb3 de la resist\xc3\xa8ncia vasodilatadora, at\xc3\xa8s que actua en les c\xc3\xa8l\xc2\xb7lules musculars llises situades a la paret vascular, la qual \xc3\xa9s la responsable la resist\xc3\xa8ncia vascular perif\xc3\xa8rica i, per tant, de la pressi\xc3\xb3 sangu\xc3\xadnia. _NEWLINE_No obstant aix\xc3\xb2, aquesta participaci\xc3\xb3 es dona de manera indirecta. En unes altres paraules, el p\xc3\xa8ptid redueix la pressi\xc3\xb3 sangu\xc3\xadnia en estat patol\xc3\xb2gics per\xc3\xb2 no est\xc3\xa0 involucrat en la seva regulaci\xc3\xb3 fisiol\xc3\xb2gica.\n_START_SECTION_\nIsqu\xc3\xa8mia cerebral\n_START_PARAGRAPH_\nEl CGRP \xc3\xa9s un neurop\xc3\xa8ptid que es troba a les fibres del gangli trigeminal, les quals indueixen el flux sanguini cerebral, i t\xc3\xa9 un efecte neuroprotector contra la isqu\xc3\xa8mia cerebral. Estudis han suggerit que el CGRP prev\xc3\xa9 de manera parcial aquesta malaltia.\n_START_SECTION_\nPre-eclampsia\n_START_PARAGRAPH_\nEls nivells de CGRP es veuen incrementats durant l'embar\xc3\xa0s per tal de contribuir en les adaptacions vasculars. Per contra, en les dones gestants amb pre-eclampsia, aquests nivells del p\xc3\xa8ptid s\xc3\xb3n menors, provocant efectes negatius a ambdues parts (la mare i el fetus).\n_START_SECTION_\n- CGRP receptor antagonists (gepants)\n_START_PARAGRAPH_\nolcegepant (BIBN-4096BS)_NEWLINE_telcagepant (MK-0974)_NEWLINE_rimegepant (BMS-927711)_NEWLINE_ubrogepant (MK-1602)_NEWLINE_MK-3207_NEWLINE_BI 44370TA_NEWLINE_further clinical development of the gepants was halted because of adverse events (elevated liver transaminases)  and formulation issues._NEWLINE_clinical development was limited by safety concerns regarding liver toxicity following continuous exposure to the initial drugs _NEWLINE_https://www.drugs.com/drug-class/cgrp-inhibitors.html"